As dit begin drup in die kerk (‘geslag maak nie saak nie’), dan reën dit in die wêreld (‘geen geslag maak saak nie’) | Pro Regno
Posted by: proregno | May 16, 2016
As dit begin drup in die kerk (‘geslag maak nie saak nie’), dan reën dit in die wêreld (‘geen geslag maak saak nie’)
AS DIT BEGIN DRUP IN DIE KERK ….
“Janse van Rensburg sê die enigste laagtepunt in sy loopbaan is dat hy nooit daarin kon slaag om die meerderheid mense in die Gereformeerde Kerk in Suid-Afrika te oortuig dat geslag geen rol hoef te speel by die oorweging vir besondere dienste in die kerk nie.” – 29 Januarie 2016 (beklemtoning bygevoeg)
Wat is die gesegde, as dit begin drup in die kerk, dan reën dit in die wêreld?*
Dit wat baie kerkmense in die 20ste eeu as ‘bevryding’ beskou het – radikale feminisme in die wêreld; en ‘evangeliese feminisme‘ in die kerk – is besig om in ‘n nagmerrie te ontaard in die 21ste eeuse wêreld.
Dekades se “geslag maak nie saak nie” propaganda (lees: God se skeppingsorde en wil maak nie saak nie) is besig om nou vrugte te dra in die westerse wêreld ook deur die afvallige kerk.
Behalwe al die slegte vrugte van die 20ste eeu, is daar vandag al meer ‘n oproep dat kinders self kan besluit watter geslag hul is, ongeag dat die Here hul ‘n seun/man of dogter/vrou geskep het.
Saam met dit is daar ook ‘n oproep vir ‘geslagsneutrale’ toiletgeriewe. Wat God onderskei het, sal ons nou deur wetgewing saamdwing.
Sien bv hierdie artikel in Suid-Afrika: Who will put down the toilet seat at Wits?
En tragies, as die kerk van Christus, as predikers en teoloë nie die Skrif se skeppingsorde meer handhaaf nie, gaan die lidmate dit nie meer handhaaf nie, en dan natuurlik – nog minder gaan die samelewings waarin die kerk haar bevind dit doen, as daar nie meer ‘n reg verkeerd is nie, as ‘geslag nie meer saak maak nie’.
As die kerk nie meer die Lig van God se Woord self handhaaf nie, hoe kan hul dit wees as ‘n sout en lig in hierdie wêreld (Matt.5:13-16) ?
Sien die volgende artikels wat wys ‘geslag maak saak’, want dit is God se skeppingsorde en wil in Jesus Christus, vir die huwelik, maar ook die besondere ampte in die kerk: Geslag maak saak
Sien ook: Van die VIDA na die HIDA plan
Ek plaas met erkenning dr. Peter Jones se artikel hier, sodat u sal besef wat alles op die spel is, ons lewe in een van die grootste rewolusies ooit, in die woorde van Ps.2, waar die valse kerk en valse staat saamsweer teen die Here en sy Gesalfde se skeppingsorde en wil vir die mens:
Nota: behalwe dr. Jones, lees gerus ook dr. Al Mohler se webblad om ons tye te help verstaan.
Sien ook: The Goal is to redefine everything
* ek weet die gesegde is eintlik andersom (dus wat in die wêreld aangaan beïnvloed die kerk), maar ek wil juis doelbewus die punt maak dat wat in die kerk verkondig word beïnvloed ook wat in die wêreld aangaan, ten goede of ten kwade (sien Matt.5:13-16; 2 Tim.4:1-5).
Posted in geslag, geslag maak nie saak nie, geslag maak saak
« PRCA sprekerstoer (1-4 Junie): GK Bet-el program
PRCA sprekerstoer (1-4 Junie): volledige program – APA en GK Bet-el »